Rikunarita-ORG/Wikinium huggingface dataset:
# வண்டலூர்-மீஞ்சூர் வெளி வட்டச் சாலை

சென்னையின் உள் வட்டச் சாலை, புறவழிச் சாலை,மற்றும் வெளிவட்டச் சாலைகளைக் காட்டும் வரைபடம்.
**வண்டலூர்-மீஞ்சூர் வெளி வட்டச் சாலை** (*Vandalur-Meenchur Outer Ring Road*) சென்னைப் பெருநகர் வளர்ச்சிக் குழுமத்தால் சென்னை நகரத்தினுள் பெரும் சரக்குந்துகள் வந்துசெல்வதைத் தவிர்க்கவும், வளரும் மாநகரப் போக்குவரத்தின் சீரான பரவலுக்கும் வகை செய்ய வளர்த்தெடுக்கப்படும் ஒரு முக்கிய போக்குவரத்து தடவழியாகும். இந்த வெளி வட்டச் சாலை மூலம் சென்னையை ஒட்டிய செங்கல்பட்டு மாவட்டம், காஞ்சிபுரம் மாவட்டம் மற்றும் திருவள்ளூர் மாவட்டப் பகுதிகள் இணைக்கப்படுகின்றன.

இந்த வெளி வட்டச் சாலையானது சென்னையின் வெளிப்புறப் பகுதிகளானவண்டலூர், தாம்பரம், பூவிருந்தவல்லி, நெமிலிச்சேரி, படப்பை, மீஞ்சூர் பகுதிகளை இணைக்கிறது. இச்சாலை ஏறத்தாழ 62.3 கி.மீ. நீளம் கொண்டது.

இது தே.நெ 45ஐ வண்டலூரிலும், தே.நெ 4ஐ நாசரத்பேட்டையிலும், தே.நெ 205ஐ நெமிலிச்சேரி (திருநின்றவூர்), தே. நெ.5ஐ நல்லூரிலும் திருவொற்றியூர்-பொன்னேரி-பஞ்செட்டி சாலையை (டிபிபி சாலை) மீஞ்சூரிலும் இணைக்கும் வண்ணம் திட்டமிடப்பட்டுள்ளது. இதற்கான நிலம், சாலை மற்றும் தொடர்வண்டி வழித்தடங்கள் அமைத்திட 72 மீ. அகலத்திற்கும் எதிர்காலத் தேவையாக மேலும் 50 மீ. அகலத்திற்கும் கையகப்படுத்தத் திட்டமிடப்பட்டுள்ளது.

## முதல் கட்டப்பணி

இத்திட்டப்பணிக்கு 1,081 கோடி ரூபாய் திட்டச்செலவாக மதிப்பிடப்பட்டுள்ளது. இரு கட்டங்களில் நிறைவேற்றப்படத் திட்டமிடப்பட்டுள்ள இச்சாலைகளின் முதற்கட்டப் பணிகளை ஆகத்து 29, 2010இல் அன்றைய துணை முதலமைச்சர் மு. க. ஸ்டாலின் கால்கோளிட்டுத் துவங்கி வைத்தார். முதற்கட்டத்தில் வண்டலூரிலிருந்து, நெமிலிச்சேரி வரை 30 கி.மீ. தொலைவிற்கு வெளிவட்டச் சாலை அமைக்கப்பட்டுள்ளது. இச்சாலை 2014 முதல் போக்குவரத்திற்கு பயன்பாட்டில் உள்ளது.

## இரண்டாம் கட்டப் பணி

இரண்டாம் கட்டப்பணி நெமிலிச்சேரி முதல் மீஞ்சூர் வரை சாலைப் பணிகள் 2020 இறுதியில் முடிக்கப்பட்டது. இச்சாலையை பொதுமக்கள் பயன்பாட்டிற்கு தமிழக முதல்வர் எடப்பாடி கே. பழனிசாமி 8 பிப்ரவரி 2021 அன்று திறந்து வைத்தார்.

## மாநகரப் பேருந்துகள்

வெளி வட்டச் சாலையில் 10 பிப்ரவரி 2021 முதல் மாநகரப் போக்குவரத்துக் கழகத்தின் பேருந்துகள் இரண்டு வழித்தடங்களில் இயங்குகின்றன.

* வழித்தடம் எண் 206: பூவிருந்தவல்லி, மண்ணிவாக்கம் இணைப்புச் சாலை, பெருங்களத்தூர் வழியாக தாம்பரம் வரை செல்லும்.
* வழித்தடம் எண் 203: பூவிருந்தவல்லி, படப்பை, ஒரகடம் இணைப்புச் சாலை வழியாக வாலாஜாபாத் வரை செல்லும்.

## மேலும் காண்க

* உள் வட்டச் சாலை, சென்னை

## மேற்கோள்கள்

## வெளி இணைப்புகள்

* வண்டலூர்-மீஞ்சூர் வெளி வட்டச்சாலையின் கூகுள் வரைபடம்
# ராஜீவ் காந்தி சாலை

ராஜீவ் காந்தி சாலை மேல் ஒரு தொடருந்து நிறுத்தம்
**ராஜீவ்காந்தி சாலை** சென்னையில் தெற்கு பகுதிகளில் ஒரு முக்கிய சாலை ஆகும். முந்தைய காலத்தில் **பழைய மகாபலிபுரம் சாலை** அல்லது **ஐ.டி. கொரிடோர்** என்று அழைக்கப்பட்டது. மத்திய கைலாசக் கோயில் அருகில் தொடங்கி தெற்கில் மகாபலிபுரம் வரை போகும் இச்சாலையில் பல தகவல் தொழில்நுட்ப நிறுவனங்கள் உள்ளன.

2003இல் இச்சாலையின் கட்டுமானம் தொடங்கின பொழுது மே 2006இல் கட்டுமானம் முடியும் என்று தெரிவித்துள்ளது, ஆனால் இன்று வரை சிறுசேரிக்குத் தெற்கில் கட்டுமானம் முடியவில்லை.

## மேற்கோள்கள்
# குரோம்பேட்டை மேம்பாலம்

குரோம்பேட்டை மேம்பாலம்.
**குரோம்பேட்டை மேம்பாலம்** (Chromepet Flyover) சென்னையிலிருக்கும், ஜி. எஸ். டி சாலையினை சென்னை தொழில்நுட்ப நிறுவனத்துடன் இணைக்கும் ஓர் உயர்த்தப்பட்ட இடைமாற்றுச்சந்தி மேம்பாலம் ஆகும்.

## மேற்கோள்கள்
# மாதவரம் சந்திப்பு

| மாதவரம் சந்திப்பு |
| --- |
| அமைவிடம் |
| மாதவரம், சென்னை மாவட்டம், தமிழ்நாடு, இந்தியா |
| சந்தியில் உள்ள சாலைகள்: | 4 |
| கட்டுமானம் |
| வழித்தடங்கள்: | 2 |
| பராமரிப்பு: | மாநில நெடுஞ்சாலைத் துறை, தமிழ்நாடு |

**மாதவரம் சந்திப்பு** என்பது இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தின் மாதவரம் புறநகர்ப் பகுதியில், 13°08'40.5" N, 80°13'12.4" E (அதாவது, 13.144590° N, 80.220113° E) என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 33 மீட்டர் உயரத்தில் அமைந்துள்ள சில முக்கிய சாலைகளின் சந்திப்பு ஆகும். மூலக்கடை வழியாக மாதவரம் செல்லும் பெரும் வடக்கு வழித்தடம், செங்குன்றம் பகுதியிலிருந்து புழல் வழியாக மாதவரம் செல்லும் பெரும் வடக்கு வழித்தடம், அண்ணா நகர் பகுதியிலிருந்து இரட்டை ஏரி சந்திப்பு வழியாக மாதவரம் செல்லும் உள்வட்டச் சாலை, எண்ணூர் பகுதியிலிருந்து மணலி வழியாக மாதவரம் செல்லும் உள்வட்டச் சாலை ஆகியவை சந்திக்கும் இடமே மாதவரம் சந்திப்பு ஆகும்.

மாதவரம் சந்திப்பு முதல் சென்னை வெளி வட்டச் சாலை வரை, சென்னை தடா சாலையில் ஆறு வழித்தட உயர்மட்ட சாலை அமைக்க மத்திய நெடுஞ்சாலைத் துறை அமைச்சரிடம் வேண்டுகோள் விடுக்கப்பட்டுள்ளது.

சென்னையில் இரண்டாம் கட்ட மெட்ரோ இரயில் திட்டத்தின் கீழ், மூன்றாவது வழித்தடமாக சுமார் 45.8 கி.மீ. நீளத்தில் மாதவரம் முதல் சிறுசேரி சிப்காட் வரை அமைக்கப்பட இருக்கிறது. இதற்கான வழித்தடத்தில் மாதவரத்திலிருந்து சுரங்கப்பாதை உருவாக பணிகள் மேற்கொள்ளப்பட்டு வருகின்றன. இத்திட்டத்தின் கீழ் 19.1 கி.மீ. தூரம் சுரங்கப்பாதைகள் கொண்ட வழித்தடமாகவும், 26.7 கி.மீ. உயர்மட்டப் பாதைகள் கொண்ட வழித்தடமாகவும் அமைய இருக்கின்றன. 2026 ஆம் ஆண்டு இறுதிக்குள் பணிகள் முடிக்கப்பட்டு, மெட்ரோ தொடருந்து சேவைகளைத் தொடங்கத் திட்டமிடப்பட்டுள்ளது.

ஐந்தாவது வழித்தடமாக சுமார் 47 கி.மீ. நீளத்தில் மாதவரம் முதல் சோழிங்கநல்லூர் வரை மெட்ரோ இரயில் சேவை வழங்கப்படத் திட்டமிடப்பட்டுள்ளது. மாதவரம் முதல் சோழிங்கநல்லூர் இடையே 46 இரயில் நிலையங்களைக் கொண்டு, சுமார் 41 கி.மீ. தூரத்திற்கு உயர்மட்டப் பாதையாக அமையவிருக்கும் இத்தடத்தில் பாதைகள் அமைக்கத் தேவையான தூண்கள் நூற்றுக்கும் மேற்பட்டு கட்டப்பட்டுள்ளன. மாதவரம் - சோழிங்கநல்லூர் வழித்தடத்தில் சுமார் 5.8 கி.மீ. தூரத்திற்கு சுரங்கப்பாதை அமைக்கும் பணிகள் நடைபெற்று வருகின்றன. மாதவரம் - சோழிங்கநல்லூர் வழித்தடத்திலும், இரட்டை ஏரி சந்திப்பு வரை உயர்மட்டப் பாதைக்கான தூண்கள் மற்றும் தூண்களின் மேல் இணைப்புப் பாதைகள் அமைவதற்கான பணிகள் தொடர்ந்து அளிக்கப்பட்டு வருகின்றன. இவ்வழித்தடத்தில் கொளத்தூர் (இரட்டை ஏரி சந்திப்பு) முதல் வில்லிவாக்கம் (நாதமுனி) வரை சுரங்கப்பாதையாக அமையவிருக்கிறது.

சென்னையின் துணைப் பேருந்து நிலையமாகக் கருதப்படுகிற மாதவரம் புறநகர் பேருந்து நிலையம், இந்தச் சந்திப்பிற்கு அருகிலேயே அமையப் பெற்றுள்ளது. இங்கிருந்து ஆந்திரப் பிரதேசம், தெலங்கானா மாநிலங்களுக்கும் தொலை தூரப் பயணங்களுக்கும் பேருந்து சேவைகள் உள்ளன.

## மேற்கோள்கள்
# மதுரவாயல் சந்திப்பு

**மதுரவாயல் சந்திப்பு** (ஆங்கிலம்: *Maduravoyal Junction*) சென்னையிலுள்ள ஒரு முக்கிய சாலை சந்திப்பாகும். இது கோயம்பேடு சந்திப்புக்கு மேற்கே தேசிய நெடுஞ்சாலை 4 (இந்தியா) மற்றும் சென்னை பைபாஸ் ஆகியவற்றின் குறுக்கே அமைந்துள்ளது.

## மதுரவாயல் சாலை பிரிப்பு

4050 மில்லியன் ரூபாய் மதிப்பிலான சென்னை புறவழிச்சாலை திட்டத்தின் (கட்டம் II) ஒரு பகுதியாக இந்திய தேசிய நெடுஞ்சாலை ஆணையத்தால் (NHAI) கத்திப்பாரா சந்திப்பில் உள்ளதைப் போலவே இந்த சந்திப்பிலும் குறுக்கீடில்லா மாற்றுப் பாதை கட்டப்பட்டது. மேம்பாலம் கட்டும் பணி 2010 ஆம் ஆண்டு சூன் மாதத்தில் நிறைவடைந்தது. இப்பகுதியில் மண் தளர்வான நிலை மண்ணாக இருந்தாதால் திட்டம் தாமதமானது. தூண்கள் அமைத்து இந்நிலை சரி செய்யப்பட்டது. மேம்பாலத்தில் நான்கு சுழல்கள் உள்ளன, அவை பல்வகை வடிவ அமைப்பில் ஒன்றிணைகின்றன. தாம்பரத்தில் இருந்து கோயம்பேடு, பூந்தமல்லியில் இருந்து தாம்பரம், புழல் முதல் பூந்தமல்லி, கோயம்பேடு முதல் புழல் வரை செல்லும் வாகனங்களுக்கு இச்சுழல்கள் உதவுகின்றன. மதுரவாயலில் இருந்து சென்னை துறைமுகம் வரை செல்லும் பறக்கும் தங்க நாற்கர சாலை திட்டம் மதுரவாயலில் இருந்து தொடங்குகிறது.

## மேலும் காண்க

* கோயம்பேடு சந்திப்பு
* கத்திப்பாரா சந்திப்பு
* மத்திய கைலாசம் சந்திப்பு

## மேற்கோள்கள்
# கோயம்பேடு சந்திப்பு

**கோயம்பேடு சுற்றுச்சந்தி** என அழைக்கப்படும் **கோயம்பேடு சந்திப்பு** (ஆங்கிலம்: *Koyambedu Junction*) என்பது சென்னை, தமிழ்நாடு மாநிலம், இந்தியாவிலுள்ள முக்கியமான சாலைச் சந்திப்பு ஆகும். இது சென்னை புறநகர் பேருந்து நிலையத்திற்கு வடக்கில் அமைந்துள்ளது. இது தேசிய நெடுஞ்சாலை வளர்ச்சி திட்டத்தால் எடுத்துவரும் தங்க நாற்கரச் சாலைத் திட்டத்தின் பகுதியாகும்.
# மாதவரம் புறநகர் பேருந்து நிலையம்

| மாதவரம் புறநகர் பேருந்து நிலையம்

---

மாதவரம் பேருந்து நிலையம் |
| --- |
| மாதவரம் புறநகர் பேருந்து நிலையம் |
| பொது தகவல்கள் |
| அமைவிடம் | உள் வட்டச் சாலை, மாதவரம், சென்னை |
| உரிமம் | சென்னைப் பெருநகர் வளர்ச்சிக் குழுமம் |
| இணைப்புக்கள் | மாநகரப் போக்குவரத்துக் கழகம் |
| கட்டமைப்பு |
| தரிப்பிடம் | உள்ளது |
| மாற்றுத்திறனாளி அணுகல் | உள்ளது |
| வரலாறு |
| திறக்கப்பட்டது | 2018 |

**மாதவரம் புறநகர் பேருந்து நிலையம்** (*Madhavaram Inter-city Bus Terminus*) என்பது சென்னையின் துணைப் பேருந்து நிலையமாகும். இது இந்தியாவின், சென்னையில், மாதவரத்தில் உள்ள உள் வட்டச் சாலையில் அமைந்துள்ளது. இது 8 ஏக்கர்கள் (32,000 m2) பரப்பளவில் அமைந்துள்ளது. இது கோயம்பேடு, நகரிலுள்ள சென்னைப் புறநகர் பேருந்து நிலையத்தின் போக்குவரத்து நெரிசலைத் தவிர்க்க கட்டப்பட்டது. இங்கிருந்து ஆந்திரா மற்றும் தெலுங்கானா பகுதிகளுக்கு, திருப்பதி, நெல்லூர், விஜயவாடா, கர்னூல், புட்டப்பர்த்தி, விசாகப்பட்டினம், பத்ராச்சலம் மற்றும் ஹைதராபாத் போன்ற நகரங்களுக்கும் பேருந்துகள் இயக்கப்படுகின்றன. 2018 ஆம் ஆண்டில், இந்த இரு மாநிலங்களுக்கும் தினசரி சராசரியாக 12,500 பயணிகள் பயணித்து வருகின்றனர். தமிழ்நாடு மற்றும் ஆந்திர அரசுகள் தினசரி 315 பேருந்து சேவைகளை இயக்குகின்றன, வார இறுதி நாட்களில் இது மேலும் அதிகரிக்கிறது.

## வரலாறு

இந்த முனையம் ₹ 95 கோடி செலவில் 2018 இல் கட்டப்பட்டது. இது 2018 ஆம் ஆண்டு அக்டோபர் 10 ஆம் தேதி தமிழ்நாடு முதலமைச்சர் எடப்பாடி க. பழனிச்சாமியால் தொடங்கி வைக்கப்பட்டது.

## முனைய வசதிகள்

இந்த முனையம் 8 ஏக்கர்கள் (32,000 m2) ஏக்கர் பரப்பளவில், இரண்டு அடுக்குகளாக கட்டப்பட்டுள்ளது. தரைத்தளத்தில் 42 பேருந்துகளுக்கும் மற்றும் மேல் தளத்தில் 50 பேருந்துகளுக்கும் இடமளிக்க முடியும். தனியே நகர பேருந்துகளுக்கு ஒன்பது இடங்கள் உள்ளன. 1,700 இரு சக்கர வாகனங்கள் மற்றும் 72 தானூந்துகள் நிறுத்துமிடம் உள்ளன.

ஆறு படிகட்டுக்கள், மூன்று சுமைதூக்கிகள், இரண்டு ஏடிஎம் கவுண்டர்கள், இரண்டு டிக்கெட் கவுண்டர்கள் மற்றும் தகவல் அலுவலகங்கள் உள்ளன. இதனுடன் கூடுதலாக எட்டு கடைகள், ஒரு உணவகம், ஒரு குழந்தை உணவு அறை, ஒரு குடும்பம் காத்திருக்கும் மண்டபம், குழு ஓய்வு அறை, சுகாதார மருத்துவமனை, மருந்தகம் மற்றும் தங்குமிட வசதிகள் உள்ளது.

இந்த முனையத்தில் ஒரு 40,000 லிட்டர் மேல்நிலை தொட்டி, 500,000 லிட்டர் நிலத்தடி நீர், மற்றும் 200,000 லிட்டர் கழிவுநீர் சுத்திகரிப்பு ஆலை மூலம் சேவை அளிக்கப்படுகின்றன.

திருச்சி, திருவண்ணாமலை, அரியலூர்/ஜெயங்கொண்டம், கும்பகோணம், சேலம், கள்ளக்குறிச்சி, விழுப்புரம், போளூர்/வந்தவாசி, புதுச்சேரி மற்றும் செஞ்சி
செல்லும் சில பேருந்துகள் மாதவரம் பேருந்து நிலையத்தில் இருந்து புறப்படும்.

## மேலும் காண்க

* சென்னை புறநகர் பேருந்து நிலையம்
* சென்னை ஒப்பந்த வண்டி பஸ் டெர்மினஸ்
* கிளாம்பாக்கம் புறநகர் பேருந்து நிலையம்
* சென்னை போக்குவரத்து

## மேற்கோள்கள்
# முட்டுக்காடு படகுக் குழாம்

| முட்டுக்காடுப் படகுக் குழாம் |
| --- |
| கிழக்குக் கடற்கரைச் சாலையிலிருந்து படகுக் குழாமின் காட்சி |
|  |
| பொதுவான தகவல்கள் |
| இடம் | முட்டுக்காடு, சென்னை, காஞ்சிபுரம் மாவட்டம் |
| நாடு | இந்தியா |
| கட்டம் நிலை | 12°48'20.91"N, 80°14'30.91"E |
| உயரம் | 5 m (16 அடி) |
| துவக்கம் | 1984 |
| புதுப்பித்தல் | Jun 2009 |
| உரிமையாளர் | தமிழ்நாடு சுற்றுலா மேம்பாட்டுத் துறை |
| வலைதளம் |
| www.tamilnadutourism.org/boathouse/Muttukadu.html |

முட்டுக்காடு நீர்நிலையிலிருந்து தென்சென்னை நகரின் ஒரு பகுதி
முட்டுக்காடு நீர்நிலையில் படகு சவாரி (2021-ம் ஆண்டு)
**முட்டுக்காடு படகுக் குழாம்** (*Muttukadu boat house*) இந்தியாவின் சென்னையில் உள்ள கிழக்குக் கடற்கரைச் சாலையில் அமைந்துள்ள முட்டுக்காடு பகுதியில் உள்ள ஒரு நீர் விளையாட்டு மையமாகும். படகோட்டுதல், காற்றில் உலாவுதல், நீர் சறுக்கு விளையாட்டு, விரைவுப் படகுப் பயணம் உள்ளிட்ட பொழுது போக்கு அம்சங்கள் இங்கு அனுமதிக்கப்படுகின்றன.இது வங்காள விரிகுடாவின் உப்பங்கல் பகுதியும் ஆகும். நகர மையத்தில் இருந்து 36 கி.மீ தூரத்திலும், அடையாரிலிருந்து 23 கி.மீ. தொலைவிலும் மாமல்லபுரம் செல்லும் வழியில் இம்மையம் உள்ளது. 1984 ஆம் ஆண்டில் இந்தப் படகு வீடு திறந்து வைக்கப்பட்டது, 15 அதிவேக படகுகளும், 27 வேக படகுகளும், 9 கால்மிதி படகுகளும், இரண்டு உயர் வேக நீருக்கடி படகுகளும் இங்குள்ளன. இங்குள்ள நீரின் ஆழம் 3 அடி முதல் 6 அடி வரைக்கும் வேறுபடுகிறது இங்கு நீரின் ஆழம் 3 அடியிலிருந்து 6 அடி வரை இருக்கும். தமிழ்நாடு சுற்றுலா மேம்பாட்டுக் கழகத்திர்கு சொந்தமான இம்மையத்திற்கு ஒவ்வொரு வாரமும் 4,000 க்கும் மேற்பட்ட பார்வையாளர்கள் வந்து செல்கிறார்கள்.

## வளர்ச்சிகள்

சூலை 2009 இல், முட்டுக்காடு படகுக் குழாமில் ஒரு புதிய மூங்கில் படத்தொகுப்பு மற்றும் மிதக்கும் படகு ஆகியவற்றை தமிழ்நாடு சுற்றுலாக் கழகம் திறந்து வைத்தது. மூங்கிலால் வேயப்பட்ட சிறப்பு கூரையுடன் கூடிய படகு இல்லமும், பார்வையாளர்கள் அமர்ந்து ஓய்வெடுக்க வசதியும் செய்யப்பட்டுள்ளது, இங்கு அமர்ந்து பயணிகள் படகுகளையும் பார்க்கலாம். ஓர் உணவகத்தையும் இங்கு பார்க்கலாம். இந்த கட்டிடம் 8.7 மில்லியன் செலவில் நிர்மாணிக்கப்பட்டுள்ளது மற்றும் 1.2 மில்லியன் டாலர் செலவில் மிதக்கும் ஜெட். மூன்றில் ஒரு இடும் ஆற்றல் கொண்ட ஒரு அதிவேக அக்வா வாகனம் ₹ 1.35 மில்லியன் செலவில் அறிமுகப்படுத்தப்பட்டது. இது பொது மக்களிடம் நல்ல ஆதரவைப் பெற்றது. நீர் வாகனங்கள் சராசரியாக 120 கி.மீ. / மணிநேர வேகத்தில் செல்லும்.

படகு இல்லத்தில் "சர்ப்" என்ற பல்வகை உணவகம் உள்ளது. அண்மையில் சென்னை வெள்ளம் 2015 ல், முத்துக்காடு படகுகள் சென்னை நகரத்தின் புறநகர்ப் பகுதிகளில் மக்களை காப்பாற்ற பயன்படுத்தப்பட்டன.

ஒரு பொது-பொது பங்காளித்தனமான முயற்சியாக படகு வசதிக்கு அருகே படகோட்டம் அறிமுகப்படுத்துவதற்கு தமிழ்நாடு சுற்றுலாக் கழகம் திட்டமிட்டுள்ளது. ஆசிய அபிவிருத்தி வங்கியிடமிருந்து நிதியைப் பயன்படுத்தி முடலிக்குப்பம் படகு வீடு மற்றும் மாமல்லபுரம் ஆகியவற்றுடன் படகு வீட்டை உருவாக்கவும் தமிழ்நாடு சுற்றுலா திணைக்களம் திட்டமிட்டுள்ளது.

## நிகழ்வுகள்

2008 ஆம் ஆண்டில் தமிழ்நாடு சுற்றுலா வளர்ச்சிக் கழகம் 8 மில்லியன் செலவில் படகு இல்லத்தில் வசதிகளை மேம்படுத்தும் செயல் நடைமுறைப்படுத்தப்பட்டது.

## மேற்கோள்கள்
# நுங்கம்பாக்கம் டென்னிஸ் அரங்கம்

நுங்கம்பாக்கம் டென்னிஸ் மைதானம்
**நுங்கம்பாக்கம் டென்னிஸ் மைதானம்** அல்லது **எஸ்.டி.ஏ.டி. டென்னிஸ் மைதானம்** சென்னையின் நுங்கம்பாக்கம் பகுதியில் அமைந்த டென்னிஸ் அரங்கம் ஆகும். இந்த மைதானத்தில் ஒவ்வொரு ஜனவரியும் சென்னை ஓப்பன் போட்டி நடைபெறும். 1995இல் தமிழ்நாடு அரசால் கட்டப்பட்டது. ரபெல் நடால் போரிஸ் பெக்கர், பேஸ், மகேஷ் பூபதி, சோம்தேவ் தேவ்வர்மன் போன்ற நட்சத்திர ஆட்டக்காரர்கள் இந்த மைதானத்தில் விளையாடி வெற்றி பெற்றுள்ளனர். ரொனிக், கார்லோஸ் மோயா, மார்டின் சிளிச், ஸ்ரிச்சபன், ரைனேர் ஷட்ட்லேர், பேட்ரிக் ரப்ட்டர், போன்ற நட்சத்திர வீரர்கள் சென்னை ஓபன் போட்டியில் வெற்றி பெற்றிருக்கிறார்கள்.

## வெளி இணைப்புகள்

* சென்னை ஓப்பன் இணையத்தளம்

## மேற்கோள்கள்
# இந்துசுத்தான் பல்கலைக்கழகம்

**இந்துசுத்தான் ப‌ல்கலைக்கழகம்**| **Hindustan University** |
|  |
| முந்தைய பெயர்கள் | பொறியியல் இந்துசுத்தான் கல்லூரி (1985–2008) |
| குறிக்கோளுரை | To Make Every Man a Success and No Man a Failure |
| வகை | தனியார் |
| உருவாக்கம் | 1985 ஆம் ஆண்டு |
| சார்பு | கிறித்தவம் |
| வேந்தர் | மருத்துவர் எலிசபெத் வர்கீஸ் |
| துணை வேந்தர் | மருத்துவர் எஸ். ராமச்சந்திரன் |
| பணிப்பாளர் | மருத்துவர் ஆனந்த் ஜேக்கப் வர்கீஸ், அசோக் வர்கீஸ் |
| பதிவாளர் | பேராசிரியர் பொன். ராமலிங்கம் |
| அமைவிடம் | சென்னை, தமிழ் நாடு, இந்தியா |
| வளாகம் | உள் வளாகம், 150 ஏக்கர்கள் (610,000 m2) |
| மொழி | தமிழ் தெலுங்கு ஆங்கிலம் மலையாளம் |
| சேர்ப்பு | பல்கலைக்கழக மானியக் குழு அஇதொக தேசிய மதிப்பீடு மற்றும் தரச்சான்று அவை |
| இணையதளம் | www.hindustanuniv.ac.in |

**இந்துசுத்தான் பல்கலைக்கழகம்** (*Hindustan University*) தமிழ் நாட்டின், சென்னை மாநகரில் படூரில் அமைந்துள்ள ஒரு பொறியியல் பல்கலைக்கழகம் ஆகும். இது பொறியியல் இந்துசுத்தான் கல்லூரி என்ற பெயரில் மருத்துவர் கே. சி. ஜி. வர்கீசால் 1985ஆம் ஆண்டில் நிறுவப்பட்டது. இதன் பின் இந்திய பல்கலைக்கழக மானியக் குழுவினால் 2008ஆம் ஆண்டு பல்கலைக்கழக தகுதி வழங்கப்பட்டது.

## அமைவிடம்

இந்துசுத்தான் ப‌ல்கலைக்கழகமானது, சென்னையிலிருந்து மாமல்லபுரம் செல்லும் ராஜீவ் காந்தி சாலையில் உள்ள படூர் என்னும் ஊரில் அமைந்துள்ளது. மேலும், திருவான்மியூரிலிருந்து பழைய மாமல்லபுரம் சாலை வழியாக 23 கி.மீ. (14 மைல்) தூரத்திலும், கேளம்பாக்கம்த்திலிருந்து 3 கி.மீ. தூரத்திலும் அமைந்துள்ளது.

## மேற்கோள்கள்

## வெளியிணைப்புகள்

விக்கிமீடியா பொதுவகத்தில்,
 Hindustan University
என்பதில் ஊடகங்கள் உள்ளன.

* இந்துசுத்தான் ப‌ல்கலைக்கழகத்தின் அதிகாரப்பூர்வ இணையத்தளம் பரணிடப்பட்டது 2024-06-01 at the வந்தவழி இயந்திரம் (ஆங்கிலத்தில்)
* இந்துசுத்தான் குழுமத்தின் நிறுவனங்கள் (ஆங்கிலத்தில்)
# வேல்ஸ் பல்கலைக்கழகம், பல்லாவரம்

வேல்ஸ் பல்கலைக்கழகம்| முந்தைய பெயர்கள் | வேல்ஸ் அறிவியல், தொழில்நுட்பம் மற்றும் மேல்நிலைக் கல்விக் கழகம் (VISTA)(1992-2008) |
| குறிக்கோளுரை | *அறிவே வலிமை Knowledge is Power* |
| வகை | தனியார் பல்கலைக்கழகம் |
| உருவாக்கம் | 1992 |
| வேந்தர் | முனைவர். ஐசரி கே கணேஷ் |
| கல்வி பணியாளர் | 600 |
| மாணவர்கள் | 7,000+ |
| அமைவிடம் |  பல்லாவரம், சென்னை, தமிழ்நாடு, இந்தியா |
| வளாகம் | நகரம் |
| சேர்ப்பு | UGC |
| இணையதளம் | அதிகாரப்பூர்வ இணையதளம் |
|  |

**வேல்ஸ் பல்கலைக்கழகம்** (Vels University) தமிழ்நாட்டின் தலைநகரான சென்னை பல்லாவரத்தில் அமைந்துள்ள ஓர் பல்கலைக்கழகமாகும். வேல்ஸ் கல்வி அறக்கட்டளை 1992ஆம் ஆண்டில் தனது தந்தை ஐசரி வேலன் நினைவாக ஐசரி கணேசால் துவங்கப்பட்டது. 2008ஆம் ஆண்டில் இந்திய அரசின் மனிதவள மேம்பாட்டு அமைச்சகத்தால் வேல்ஸ் குழும நிறுவனங்களுக்கு பல்கலைக்கழக தகுதி வழங்கப்பட்டது.

## மேற்கோள்கள்

## வெளியிணைப்புகள்

விக்கிமீடியா பொதுவகத்தில்,
 வேல்ஸ் பல்கலைக்கழகம்
என்பதில் ஊடகங்கள் உள்ளன.

* அதிகாரப்பூர்வ இணையதளம்
* Vels Academy of Maritime Studies
* Sri Venkateswara Dental College and Hospital
# சென்னை கணிதவியல் கழகம்

சென்னை கணிதவியல் கழகம்|  |
| வகை | ஆய்வு மற்றும் கல்வி நிறுவனம் |
| உருவாக்கம் | 1989 |
| பணிப்பாளர் | ராஜீவா கராந்திகர் (Rajeeva Karandikar) |
| அமைவிடம் | Plot H1, SIPCOT IT Park, Padur PO, Siruseri 603103, India, சென்னை, தமிழ்நாடு, இந்தியா |
| வளாகம் | புறநகர்ப்பகுதி 5.4 ஏக்கர் |
| இணையதளம் | www.cmi.ac.in |

முதன்மை வளாகம்
**சென்னை கணிதவியல் கழகம்** (*Chennai Mathematical Institute*) சென்னையில் அமைந்துள்ள கல்வி, ஆய்வுக் கழகம். இங்கு இயற்பியல், கணிதம், கணினியியல் படிப்புகள் வழங்கப்பட்டாலும், கணிதப் படிப்பு உயராய்வுப் படிப்பாக வழங்கப்படுகிறது. இது 1989 இல் தொடங்கப்பட்டு, இளநிலை, முதுநிலை படிப்புகள் வழங்கப்படுகின்றன. தொடக்க காலத்தில் தி. நகரில் அமைந்திருந்த இதன் வளாகம் பின்னர் சிறுசேரியின் சிப்காட் தொழினுட்பப் பூங்காவிற்கு மாற்றப்பட்டது. இதன் கலை, அறிவியல் நிகழ்வான ஃபியெஸ்டா ஆண்டுக்கொரு முறை நடைபெறுகிறது.

## மேற்கோள்கள்

விக்கிமீடியா பொதுவகத்தில்,
 சென்னை கணிதவியல் கழகம்
என்பதில் ஊடகங்கள் உள்ளன.
# அப்போலோ மருத்துவமனை

அப்போலோ மருத்துவமனை
Apollo Hospitals|  |
|  |
| வகை | பொது |
| நிறுவுகை | பிப்ரவரி 5, 1986 |
| தலைமையகம் | சென்னை,  இந்தியா |
| முதன்மை நபர்கள் | பிரதாப் சி. ரெட்டி, நிறுவனர் மற்றும் தலைவர் பிரீத்தா ரெட்டி, மேலாண் இயக்குநர் சுனிதா ரெட்டி, இயக்குநர் சங்கீதா ரெட்டி, இயக்குநர் சங்கீதா ரெட்டி, இயக்குநர் சோபனா காமினேனி, இயக்குநர் கே. ஹரி பிரசாத், சீஇஓ – மத்திய மண்டலம் சத்யநாராயனா, சீஇஓ – சென்னை |
| தொழில்துறை | சுகாதார பராமரிப்பு |
| வருமானம் |  ₹14,670 கோடி (ஐஅ$1.7 பில்லியன்) (FY22) |
| இயக்க வருமானம் |  ₹1,584.41 கோடி (ஐஅ$180 மில்லியன்) (FY22) |
| நிகர வருமானம் |  ₹1,055.60 கோடி (ஐஅ$120 மில்லியன்) (FY22) |
| மொத்தச் சொத்துகள் |  ₹11,338 கோடி (ஐஅ$1.3 பில்லியன்) (2020) |
| மொத்த பங்குத்தொகை |  ₹3,266 கோடி (ஐஅ$380 மில்லியன்) (2020) |
| பணியாளர் | 62,939 (2020) |
| இணையத்தளம் | www.apollohospitals.com |

**அப்போலோ மருத்துவமனை** (ஆங்கிலம்: *Apollo Hospitals*) இந்தியாவின் சென்னையில் அமைந்துள்ள ஒரு பெரிய மருத்துவமனை ஆகும். இது பிப்ரவரி 5, 1986 ஆம் ஆண்டு அன்று பிரதாப் சந்திர ரெட்டியால் நிறுவப்பட்டது. தமிழகத்தை தலைமை இடமாக் கொண்டு இந்தியா முழுவதும் சுமார் 84க்கும் மேற்பட்ட கிளைகளைக் கொண்ட தனியார் மருத்துவமனை நிர்வாகம் ஆகும். மேலும் அப்போலோ மருத்துவமனை அடுத்த மூன்று ஆண்டுகளில் இந்தியா முழுவதும் இன்னும் 10,000 க்கும் கூடுதலான படுக்கை வசதிகளுடன் கூடிய மருத்துவமனைகளைத் திறக்க இலக்கைத் திட்டமிட்டுள்ளது.

## நினைவு தபால் தலை

இந்திய அரசு அப்போலோ மருத்துவமனையின் 30 ஆண்டு சேவையைப் பாராட்டி செப்டம்பர் 18, 2013 அன்று நினைவு தபால் தலை ஒன்றை வெளியிட்டு கவுரவித்தது. மருத்துவ சிகிச்சை அளிக்கும் நிறுவனம் ஒன்றுக்கு இவ்விதமான பெருமை கிடைத்தது இந்தியாவில் இதுவே முதல்முறையாகும்.

## ஆதாரங்கள்
# கிரௌன் பிளாசா சென்னை அடையாறு பார்க்

**க்ரௌவுன் பிளாஸா சென்னை அடையாறு பார்க்** (Crowne Plaza Chennai Adyar Park) என்று அழைக்கப்படும் இது *ஷெரடன் பார்க் ஹோட்டல் மற்றும் டவர்ஸ்* என்று முதலில் அழைக்கப்பட்டு வந்தது. இது ஒரு ஐந்து நட்சதிர அந்தஸ்து பெற்ற தங்கும் விடுதி ஆகும். இந்தியாவின் தமிழ் நாடு மாநிலத்தின் தலைநகரான சென்னையில் உள்ள டிடிகே சாலையில் அமைந்துள்ளது.

## வரலாறு

AGHL ஆல் அடையாறு பார்க் ஹோட்டல் என்ற பெயருடன் முதலில் கட்டப்பட்டது. பிப்ரவரி 1985 இல் 250 அறைகள் கொண்ட ஹோட்டலாக வெல்கம் குழு வாங்கியது. இதன் கட்டுப்பாட்டு உரிமைகளை கோயல் குடும்பம் மொத்தமாக 30 மில்லியனுக்குப் பெற்றது. பின்னர் அந்த குழு, ஹோட்டலின் பெயரை ஷெரடான் பார்க் ஹோட்டல் மற்றும் டவர்ஸ் என்று பெயர் மாற்றம் செய்தது. AGHL உடைய மூன்று இடங்களும் ஐடிசி ஹோட்டல்களால் நிர்வகிக்கப்பட்டது.

பின்னர் மே1, 2015 இல் இன்டர்கான்டினென்டல் ஹோட்டல் குழு ஹோட்டலை வாங்கிய பிறகு, ஹோட்டலின் பெயர் க்ரௌவுன் பிளாஸா சென்னை அடையாறு பார்க் என்று மாற்றம் செய்யப்பட்டது.

## இருப்பிடம்

சென்னையின் பொருளாதார மற்றும் வணிக மையத்திற்கு மிகவும் அருகில் டிடிகே சாலை அமைந்துள்ளது. அங்கு அமைந்துள்ள இந்த ஹோட்டல் பல்வேறு பெருநிறுவனங்கள் அமைந்துள்ள பகுதியிலிருந்து சுமார் 4 கிலோ மீட்டர் தொலைவிலும், வேர்ல்பூலில் இருந்து சுமார் 10 கிலோ மீட்டர் தொலைவிலும், சென்னை டிரேட் மையத்திலிருந்து சுமார் 9 கிலோ மீட்டர் தொலைவிலும், அமெரிக்க தூதரகத்திலிருந்து சுமார் 6 கிலோ மீட்டர் தொலைவிலும், ஸ்டாண்டன்ட் சேர்டர்ட் வங்கியிலிருந்து சுமார் 5 கிலோ மீட்டர் தொலைவிலும், டெட்ஸ்க் வங்கியிலிருந்து சுமார் 4 கிலோ மீட்டர் தொலைவிலும், அமெரிக்கன் எக்ஸ்பிரஸ் வங்கியிலிருந்து சுமார் 6 கிலோ மீட்டர் தொலைவிலும், சிட்டி வங்கியிலிருந்து சுமார் 6 கிலோ மீட்டர் தொலைவிலும், அப்பல்லோ மருத்துவனையில் இருந்து சுமார் 10 கிலோ மீட்டர் தொலைவிலும், ஹூண்டாய் மோட்டார்ஸ் நிறுவனத்திலிருந்து சுமார் 40 கிலோ மீட்டர் தொலைவிலும், ஐபிஎம்’மில் இருந்து சுமார் 8 கிலோ மீட்டர் தொலைவிலும் உள்ளது. இந்த பிரபலமான பகுதிகளில் இருந்து ஹோட்டலை மிக எளிதாக அணுக முடியும்.

மாமல்லபுரம், காஞ்சிபுரம், கபாலீஸ்வரர் கோவில், இராமேஸ்வரம், கோவலாங்க், கன்னியாகுமரி ஆகிய இடங்கள் ஹோட்டலுக்கு அருகில் அமைந்துள்ள சுற்றுலாத் தலங்கள் ஆகும்.

## போக்குவரத்து வசதிகள்

க்ரௌவுன் பிளாஸா சென்னை அடையாறு பார்க் ஹோட்டலுக்கு அருகே அமைந்திருக்கும் போக்குவரத்து வசதிகள் பின்வருமாறு:
சென்னை சர்வதேச விமான நிலையம் – 12 கிலோ மீட்டர் (தோராயமாக)
சென்னை சென்ட்ரல் ரயில் நிலையம் – 10 கிலோ மீட்டர் (தோராயமாக)

## ஹோட்டல் விவரங்கள்

283 அறைகளையும், 32 சூட்களையும், ஐந்து உணவகங்களையும் கொண்டுள்ள இந்த ஹோட்டல் எட்டு அடுக்குமாடிகளைக் கொண்டுள்ளது. இது சென்னையில் உள்ள ஆழ்வார்பேட்டையில் அமைந்துள்ளது.

## குறிப்புகள்
# பேசின் பாலம் தொடருந்து நிலையம்

**பேசின் பிரிட்ஜ்** (Basin Bridge) அல்லது **பேசின் பாலம்** இந்திய மாநகரம் சென்னையின் வடபகுதியில் ஓட்டேரி நளாவும் பக்கிங்காம் கால்வாயும் இணையும் இடமாகும்.இங்கு சென்னை படகு குழாம் படகு வலித்தல் போட்டிகளை நடத்துகிறது.

**பேசின் பாலம்** சென்னை புறநகர் இருப்புவழியில் ஒரு தொடர்வண்டி நிலையமாகும். சென்னை சென்ட்ரலுக்கு அடுத்த முதல் தொடர்வண்டி சந்திப்பாகும். இந்நிலையத்தில் இருப்புவழி மூன்று வழிகளில் பிரிகிறது:

* முதலாவது ஆவடி மற்றும் அரக்கோணம் நோக்கியும்,
* இரண்டாவது எண்ணூர் மற்றும் கும்மிடிப்பூண்டி நோக்கியும்,
* மூன்றாவது சென்னைக் கடற்கரை நோக்கியும் பிரிகின்றன.

சென்னையின் வடக்கே உள்ள வெளியூர்களுக்கு, பேசின் பாலம் பேருந்து நிலையத்திலிருந்து பேருந்துகள் புறப்படுகின்றன.

## வரலாறு

இந்தத் தொடருந்து நிலையம், 1979ஆம் ஆண்டு மின்மயமாக்கப்பட்டது.

## மேற்கோள்கள்

}
# புத்தகரம்

| Puthagaram |
| --- |
| village |
| Country |  இந்தியா |
| State | தமிழ்நாடு |
| District | Nagapattinam |
| அரசு |
|  • வகை | பஞ்சாயத்து ராஜ்  (India) |
|  • நிர்வாகம் | தமிழக ஊராட்சி மன்றங்கள் |
| மக்கள்தொகை  (2001) |
|  • மொத்தம் | 1,713 |
| Languages |
| நேர வலயம் | ஒசநே+5:30 (IST) |

**புத்தகரம்** இந்தியாவின் தமிழ்நாட்டில் நாகப்பட்டின மாவட்டத்தில் அமைந்துள்ள ஒரு கிராமம். இங்கு பழமையான ஸ்ரீ மஹா காளியம்மன் ஆலயம்  அமைந்துள்ளது**.**

## மக்கள்தொகை

2001 கணக்கெடுப்பின் படி புத்த்தகரம் கிராமத்தின் மக்கள்தொகை 1713 ஆகும். இதில் 879 ஆண்களும் 834 பெண்களும் அடங்குவர் .பாலின விகிதச்சாரம்     949  ஆகும். கல்வியறிவு விகிதம் 70.68 %. இங்கு மக்கள் தொகையில் குறிப்பிட தகுந்த வகையில் செங்குந்த முதலியார் வகுப்பை சேர்ந்தவர்கள் உள்ளனர்.அவர்கள் ஒவ்வொரு வருடமும் இரண்டாவது வாரத்தில்  ஸ்ரீ மஹா காளியம்மன் ஆலய திருவிழாவை சிறப்பாக கொண்டாடுகிறார்கள் .இவ்விழாவில் மற்ற சமுதாய  மக்களும் பங்கேற்கின்றனர்  i

## குறிப்புகள்

* "Primary Census Abstract - Census 2001". Directorate of Census Operations-Tamil Nadu. Archived from the original on 2009-06-07. Retrieved 2017-07-07.

## ஆதாரங்கள்
# சடையன்குப்பம்

| சடையன்குப்பம் |
| --- |
| புறநகர் |
| நாடு |  இந்தியா |
| மாநிலம் |  தமிழ்நாடு |
| மாவட்டம் | சென்னை |
| மொழிகள் |
|  • அலுவல் | தமிழ், ஆங்கிலம் |
|  • பேச்சு | தமிழ், ஆங்கிலம் |
| நேர வலயம் | ஒசநே+5:30 (இ. சீ. நே.) |

**சடையன்குப்பம்** (**Sadayankuppam**) என்பது தமிழ்நாட்டின் தலைநகரமான சென்னை மாநகரத்தின் வட சென்னையில் அமைந்த தொழிற்சாலைகள் மற்றும் குடியிருப்புகள் நிறைந்த பகுதியாகும். சடையன்குப்பம் சென்னை மாநகராட்சியின் மணலி மண்டல எண் 2-இல் உள்ளது.

பெருநகர சென்னை மாநகராட்சி விரிவாக்கம் செய்த போது, திருவள்ளூர் மாவட்டத்தில் இருந்த சடையன்குப்பத்தை, சென்னையுடன் இணைக்கப்பட்டது.

## வருவாய் வட்டம்

மேலும் சடையன்குப்பம், சென்னை மாவட்டத்தில் உள்ள திருவொற்றியூர் வட்டத்தில் உள்ளது.

## மேற்கோள்கள்

## வெளி இணைப்புகள்

* Corporation of Chennai பரணிடப்பட்டது 2012-12-02 at the வந்தவழி இயந்திரம்